Foto: Petar Glebov/Pixsell



NOĆAS iza ponoći došlo je do eksplozije na Kvratiću.



Prve neslužbene informacije glasile su da je na terasi jednog kafića eksplodirala bomba. No, to je demantirao odvjetnički ured Ivana Kusalića, u ime ugostiteljskog objekta "Požuri polako".



Poručuju da je u zatvorenom prostoru pred ovim objektom, frizerskim salonom i Školskom knjigom oko 20 minuta nakon ponoći buknuo požar. "Požar je buknuo u sredini objekta i brzo se proširio. U prostoru je bila jedna plinska boca koja je eksplodirala", tvrde iz odvjetničkog ureda.



Ozlijeđenih nema.